
ประกาศศูนย์กลางมหาวิทยาลัยเทคโนโลยีราชมงคลอีสาน
ที่ อ.11/งรด.2553
เรื่อง  ประกวดราคาจ้างทางเดินมีหลังคา (Cover Way) สายที่ 1 ระหว่างอาคารหอพักนักศึกษาถึงอาคารกิจการนักศึกษา จำนวน 1 โครงการ
ด้วยวิธีการทางอิเล็กทรอนิกส์ (e-Auction) 
------------------------------------------
ศูนย์กลางมหาวิทยาลัยเทคโนโลยีราชมงคลอีสาน  มีความประสงค์จะประกวดราคาจัดจ้างทางเดินมีหลังคา (Cover Way) สายที่ 1 ระหว่างอาคารหอพักนักศึกษาถึงอาคารกิจการนักศึกษา จำนวน 1 โครงการ ด้วยวิธีการทางอิเล็กทรอนิกส์ (e-Auction) โดยมีรายละเอียดแนบท้ายประกาศ
วงเงินงบประมาณในการประกวดราคาครั้งนี้เป็นเงิน ทั้งสิ้น 2,200,000-บาท (สองล้านสองแสนบาทถ้วน)  ด้วยเงินงบประมาณรายได้สะสม ประจำปี 2553
หลักประกันซอง วงเงิน  110,000.-บาท (หนึ่งแสนหนึ่งหมื่นบาทถ้วน)
กำหนดเวลาแล้วเสร็จไม่เกิน 120 วัน 

ผู้มีสิทธิ์เสนอราคาจะต้องมีคุณสมบัติ ดังต่อไปนี้

1. ผู้เสนอราคาต้องเป็นผู้มีอาชีพรับจ้างงานที่ประกวดราคาจ้างด้วยวิธีทางอิเล็กทรอนิกส์ 

2. ผู้เสนอราคาต้องไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อไว้แล้วหรือไม่เป็นผู้ที่ได้รับผลการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
3. ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น และ/หรือต้องไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมดา
4. ผู้เสนอราคาต้องไม่เป็นผู้ได้รับเอกสิทธิ์ความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
5. ผู้เสนอราคาต้องเป็นนิติบุคคล และมีผลงานก่อสร้างประเภทเดียวกันกับงานที่ประมูลจ้างด้วยวิธีการทางอิเล็กทรอนิกส์ในวงเงินไม่น้อยกว่า 1,000,000 บาท (หนึ่งล้านบาทถ้วน) โดยเป็นผลงานก่อสร้างคอนกรีตเสริมเหล็กเท่านั้น ผลงานดังกล่าวจะต้องเป็นผลงานในสัญญาเดียวและแล้วเสร็จตามสัญญา และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่น ซึ่งกฎหมายบัญญัติให้มีฐานะเป็นราชการบริหารส่วนท้องถิ่นรัฐวิสาหกิจ หรือหน่วยงาน

เอกชนที่มหาวิทยาลัยฯ เชื่อถือได้ และเป็นผลงานที่ดำเนินการเสร็จเรียบร้อย โดยจะต้องแสดงหลักฐานประกอบอันได้แก่ สำเนาสัญญาจ้างและสำเนาหนังสือรับรองผลงาน พร้อมรับรองสำเนาถูกต้อง

6. ผู้เสนอราคาต้องมีวิศวกรสาขาวิศวกรรมโยธาและระดับสามัญวิศวกร ซึ่งได้รับอนุญาตประกอบวิชาชีพวิศวกรรมควบคุม จากสภาวิศวกร ตามพระราชบัญญัติวิศวกร พ.ศ. 2542 ประจำนิติบุคคลและรับผิดชอบโครงการก่อสร้างนี้อย่างต่อเนื่องจนแล้วเสร็จ


กรณีวิศวกรต้องมีเอกสารประกอบการพิจารณา ดังนี้


6.1 สำเนาใบอนุญาตเป็นผู้ประกอบวิชาชีพวิศวกรรมควบคุม (กว.)


6.2 สำเนาบัตรสมาชิกสภาวิศวกร


ซึ่งทั้ง 2 ใบ ต้องไม่หมดอายุเพราะมีความเกี่ยวเนื่องกัน คือ บัตรสมาชิกสภาวิศวกรหมดอายุใบประกอบวิชาชีพถือเป็นอันสิ้นสุดลง


สำเนาภาพถ่ายใบประกอบวิชาชีพวิศวกรรมควบคุมจะต้องชัดเจน มีข้อความแสดงความยินยอมพร้อมลงลายมือชื่อเจ้าของบัตร 

กำหนดดูสถานที่และรับฟังคำชี้แจงรายละเอียดเพิ่มเติม ในวันที่ 12 มีนาคม  2553 ตั้งแต่เวลา 10.00 น. เป็นต้นไป ณ ห้องประชุมแผนกพัสดุ ฝ่ายพัสดุและออกแบบ กองกลาง สำนักงานอธิการบดี มหาวิทยาลัยเทคโนโลยีราชมงคลอีสาน โทรศัพท์ 0-4427-1315,0-4423-3000,0-4424-2978-9 ต่อ 2280-2 โทรสาร 0-4427-1315, 0-4423-3058 หากผู้เสนอราคารายใดไม่ไปดูสถานที่ก่อสร้างและรับฟังคำชี้แจงดังกล่าว ให้ถือว่าผู้นั้นได้รับทราบปัญหาและเข้าใจเงื่อนไขทั้งที่มีอยู่เดิมและที่ประกาศเพิ่มเติมโดยตลอดแล้ว ถ้ามีค่าใช้จ่ายใดๆ เพิ่มขึ้นผู้เสนอราคาต้องรับผิดชอบทั้งสิ้น ซึ่งผู้เสนอราคาผูกพัน ที่จะต้องปฏิบัติให้เป็นไปตามนั้น และจะยกเป็นเหตุในภายหลังว่าตนไม่ได้รับทราบมาก่อนเป็นคู่สัญญากับมหาวิทยาลัยฯไม่ได้ไม่ว่ากรณีใดๆทั้งสิ้น
กำหนดยื่นเอกสารประกวดราคาจ้างวิธีการทางอิเล็กทรอนิกส์ ในวันที่ 16 มีนาคม  2553  ระหว่างเวลา 10.00 น. ถึง 11.00 น. ณ ฝ่ายพัสดุและออกแบบ กองกลาง สำนักงานอธิการบดีมหาวิทยาลัยเทคโนโลยีราชมงคลอีสาน เลขที่ 744 ถ.สุรนารายณ์ ต.ในเมือง อ.เมือง จ. นครราชสีมา
คณะกรรมการประกวดราคา จะทำการพิจารณาตรวจสอบคุณสมบัติของผู้เสนอราคาในวันเดียวกัน ตั้งแต่เวลา 13.30 น. เป็นต้นไป ณ ห้องประชุม แผนกพัสดุ ฝ่ายพัสดุและออกแบบ กองกลาง สำนักงานอธิการบดี มหาวิทยาลัยเทคโนโลยีราชมงคลอีสาน และแจ้งผลการพิจารณาให้ผู้เสนอราคาแต่ละรายทราบเฉพาะของตนทางไปรษณีย์ลงทะเบียนตอบรับ หรือวิธีอื่นใดที่มีหลักฐานว่าผู้เสนอราคารับทราบแล้ว
กำหนด วัน เวลา และสถานที่เสนอราคา เพื่อเข้าสู่ระบบการเสนอราคา มหาวิทยาลัยเทคโนโลยีราชมงคลอีสาน จะแจ้งให้ทราบภายหลัง
ผู้สนใจติดต่อขอรับ/ซื้อเอกสารประกวดราคา ในราคาชุดละ 8,000.- บาท (แปดพันบาทถ้วน) (รับเงินสดเท่านั้น) ได้ที่แผนกงานพัสดุ ฝ่ายพัสดุและออกแบบ กองกลาง สำนักงานอธิการบดี 

ศูนย์กลางมหาวิทยาลัยเทคโนโลยีราชมงคลอีสาน เลขที่ 744 ถนนสุรนารายณ์ อำเภอเมือง จังหวัดนครราชสีมา ระหว่าง วันที่ 8 มีนาคม พ.ศ. 2553 ถึง วันที่ 11 มีนาคม พ.ศ. 2553 ตั้งแต่เวลา 08.30 น. – 16.00 น. หรือสอบถามทางโทรศัพท์หมายเลข 0-4424-2978-9 ต่อ 2280-2, 0-4427-1315 โทรสาร 0-4427-1315, 0-4423-3058 หรือประชาสัมพันธ์ทางเว็บไซด์ www.rmuti.ac.th/ 
เอกสารประกวดราคาที่แนบท้ายประกาศนี้ ถือเป็นส่วนหนึ่งของประกาศประกวดราคา ของมหาวิทยาลัยเทคโนโลยีราชมงคลอีสาน ฉบับนี้ด้วย
ประกาศ  ณ  วันที่  3  มีนาคม  พ.ศ. 2553

(รองศาสตราจารย์ ดร.วินิจ   โชติสว่าง)
รักษาราชการแทนอธิการบดี
มหาวิทยาลัยเทคโนโลยีราชมงคลอีสาน
